దేశంలో 350 చిన్న ఎయిర్‌పోర్టులకు మోక్షం
బిజినెస్‌ ఎయిర్‌క్రాఫ్ట్‌లకు కొరవడిన ప్రోత్సాహం
హైదరాబాద్‌ : రెండో ప్రపంచ యుద్ధం కాలంలో సైన్యం అవసరాలకోసం ఏర్పాటుచేసిన చిన్న విమానాశ్రయాలను వినియోగంలోనికి తెస్తే కేంద్రప్రభుత్వం భావిస్తున్న 500 కిలోమీటర్లకు 2500 టికెట్‌ ఛార్జీలు సాధ్యమేనన్న భావన వ్యక్తం అవుతోంది. దేశంలో ఇటువంటి ఎయిర్‌పోర్టులు సుమారు 350కిపైగా ఉన్నాయి. ఇవన్నీ బ్రిటిష్‌ పాలనలో ఏర్పాటయినవే. కొన్ని సైన్యం అవసరాల కోసం ఏర్పాటుచేస్తే మరికొన్ని బ్రిటిష్‌ వలస పాలకులు తమకు అనువైన ప్రాంతాల్లో వీటినినిర్మించుకున్నారు. ఇప్పటికీ ఇవి దేశంలో నిరర్ధకంగా పడి ఉన్నాయి. 1939-45 మధ్యకాలం లో ప్రభుత్వం వీటిని సైన్యం అవసరాలకు ఏర్పాటు చేసింది. వీట న్నింటినీ నోఫ్రిల్‌ ఎయిర్‌పోర్టులుగా మారిస్తే ప్రభుత్వానికి కొత్త ఎయిర్‌పోర్టులు ఏర్పాటుచేసే తిప్పలు తప్పుతాయి. ప్రతి ఎయిర్‌ పోర్టుకు కనీసం 500 ఎకరాల స్థలం అవసరం అవుతుంది. ప్రస్తుతం రెండో ప్రపంచ యుద్ధకాలంనాటి చిన్న విమానాశ్రయాలు ఈరకంగాచూస్తే మౌలికవనరులపరంగా ఎంతో ఆదా అవుతాయని విమానయాన మంత్రిత్వశాఖ కార్యదర్శి ఆర్‌ఎన్‌చౌబే వెల్లడిం చారు. సగటు మధ్యతరగతి వ్యక్తి దేశంలో విమానయానం ఐదేళ్ల కు ఒకసారి చేస్తున్నట్లు తేలింది. తక్కువ కొనుగోలుశక్తి కారణంగానే ఎక్కువసార్లు విమాన ప్రయాణం చేయలేకపోతున్నాడు. అంతేకాకుండా సమీపంలో ఎయిర్‌పోర్టులు లేకపోవడం కూడా ఒకకారణం. దేశంలో సగటున 350 మిలియన్ల మధ్యతరగతి ప్రజలు నివసిస్తున్నట్లు తేలింది. వీరంతా కనీసం ఒక్కసారైనా 2500 ఖర్చుతో 500 కిలోమీటర్ల గంటపాటు ప్రయాణం చేసే అవకాశం ఉందని, కొత్త పౌరవిమానయాన విధానం అమలు లోనికివస్తే కొన్ని రాయితీలు, ప్రోత్సాహకాలతో చిన్నవిమానా శ్రయాలు ఏర్పాటవుతాయని వెల్లడించారు. వచ్చేనెలలోనే కొత్త విధానం ప్రకటించనున్నారు. భారీ రాయితీలు స్థలం, పాక్కింగ్‌, ఇతర అనుబంధ చెల్లింపుల్లో ప్రోత్సాహకాలు గణనీయంగా తగ్గిం చనున్నట్లు వెల్లడించారు. అంతేకాకుండా ఎయిర్‌లైన్స్‌కు వయ బిలిటీ గ్యాప్‌ఫండింగ్‌ కూడా అందచేస్తున్నట్లు తెలిపారు. ఈ క్షేత్రాలకు ట్రిప్‌లు వేసే ఎయిర్‌లైన్స్‌కు ఈ ప్రోత్సాహకాలు అందు బాటులో ఉంటాయి. అయితే చెప్పుకునేందుకు ఎంతో గొప్పగానే ఉన్నా నోఫ్రిల్‌ ఎయిర్‌పోర్టుల ఏర్పాటు ప్రతిపాదన దశాబ్దకాలంగా కాగితాలకే పరిమితం అయింది. కేంద్రం ఇపుడిపుడే ప్రాంతీయ కనెక్టివిటీని పెంచడం ద్వారా చిన్న ఎయిర్‌పోర్టుల ఏర్పాటు ప్రాధా న్యతగా తీసుకుంటున్నది. కొత్త విధానంలో కార్యకలాపాలకు ప్రోత్సాహకాలు కల్పించడం వల్ల కొంత మార్పులు ఉండే అవకా శం ఉంది. అలాగే ఎటిఆర్‌ సంస్థ సేల్స్‌ డైరెక్టర్‌ గు§్‌ులామ్‌ హ్యూర్టాస్‌ మాట్లాడుతూ రెండు, మూడు శ్రేణి నగరాలకు విమా నయానం పెంచాలంటే పౌరవిమానయాన రంగంలో వికేంద్రీకరణ జరగాలని ఆకాక్షలను వ్యక్తంచేశారు. నోఫ్రిల్‌ విమానాశ్రయాలు ఆచరణకు ఎంతో యోగ్యంగానే ఉంటాయని ఆఅమలు కార్యా చరణ సంక్లిష్టంగా ఉంటుందనిప్రయాణీకుల డిమాండ్లు కూడా పరిగణనలోనికి తీసుకోవాల్సి ఉంటుందని ఢిల్లీ ఎయిర్‌పోర్టు అధికారి ఒకరు వెల్లడించారు. మొత్తం మీద రెండోప్రపంచ యుద్ధ కాలంనాటి విమానాశ్రయాలను అమలులోనికి తీసుకురావడం ద్వారా చిన్నచిన్న విమానాశ్రయాలకు కేంద్రం పునాదులు వేస్తోంది.
బిజినెస్‌ ఎయిర్‌క్రాఫ్ట్‌లకు కొరవడిన ప్రోత్సాహం
బిజినెస్‌ ఎయిర్‌క్రాఫ్ట్‌ ఆపరేటర్స్‌ అసోసియేషన్‌పరంగా భారత్‌లో వ్యాపార అవకాశాలు పెరగాలంటే ముందు కేంద్ర ప్రభుత్వం పన్నుల విధానాన్ని హేతుబద్ధీకరణచేయాల్సి ఉంటుందని, విమాన యానరంగంలో అమలవుతున్నపన్నులు కొత్త పౌరవిమానయాన విధానంలో కొంతరకైనా క్రమబద్దీకరణ చేయాల్సి ఉంటుందని సంఘం అధ్యక్షుడు జయంత్‌ నడకర్ణి వెల్లడించారు. విమాన యానరంగం వృద్ధికి సంబంధించి పన్నుల క్రమబద్ధీకరణ, కొత్త విమానయాన విధానం రెండూ కీలకం కాగలవన్నారు. గత ఏడా ది బిజినెస్‌ ఎయిర్‌క్రాఫ్ట్‌ రంగంపరంగా వృద్ధి ప్రతికూలంగా ఉందని, ఈ ఏడాది కేవలం రెండుశాతం మాత్రమే వృద్ధి చెందు తుందని నడకర్ణి వెల్లడించారు. అయితే ఈ రంగంలో మరింత వృద్ధికి అపార అవకాశాలున్నాయన్నారు. హైదరాబాద్‌లో జరిగిన బిజ్‌ఎవి ఇండియా సదస్సులో పాల్గొని ప్రసంగించిన నడకర్ణి మాట్లాడుతూ భారత్‌లోని పన్నుల యంత్రాంగాన్ని మొత్తం క్రమబద్ధీకరించాల్సిన అవసరం ఎంతో ఉందని, ఈ విభాగంలో వృద్ధికి అనుగుణంగా ప్రభుత్వం చేపట్టాల్సిన అతిపెద్ద కార్యా చరణ ఇదొక్కటేనన్నారు. ప్రైవేటు జెట్‌ విమానాలు 20శాతం పన్నులు చెల్లిస్తున్నాయని, వాణిజ్య విమానాలు 2.5శాతం మాత్ర మే పన్నులు చెల్లిస్తున్నట్లు వివరించారు. పౌరవిమానయాన రంగం విధానం ప్రస్తుతం అమలయితే ఈ పన్నుల రంగాన్ని కూడా ప్రక్షాళన చేయాల్సి ఉంటుందన్నారు. ఈ విధానంలో కూడా కేవలం పెద్దపెద్ద సంస్థలకు మాత్రమే ప్రాధాన్యం ఉందని, బిజినెస్‌ జెట్‌లకు ఏమాత్రం ప్రయోజనంగా ఉండబోదని ఆయన అభిప్రనాయం వ్యక్తంచేశారు. బిజినెస్‌ జెట్స్‌ సమస్యలను కూడా కొత్తవిధానంలో పొందుపరచాలని సూచించారు. బిజినెస్‌ జె  ట్‌ విమానాలు భారత్‌లో ప్రవేశిస్తే ఎన్నో ప్రయోజనాలుంటాయ న్నారు. ఇప్పటివరకూ అనుసంధానం కాని కేంద్రాలు కూడా బిజినెస్‌జెట్‌కు కనెక్ట్‌ అవుతాయన్నారు. అంతేకాకుండా స్థానిక ఆర్ధిక వ్యవస్థను వృద్ధిచేస్తాయని నడకర్ణి వెల్లడించారు. 20సీటర్‌ ఎయిర్‌క్రాప్ట్‌లకు మంచి డిమాండ్‌ ఉందని, కొత్త కేంద్రాలను అనుసంధానం చేయడంతో ఈ విమానాలే కీలకపాత్ర పోషిస్తా యన్నారు. ప్రభుత్వం తన విధివిధానాల్లో కీలకమార్పులు చేసిన పక్షంలో ప్రైవేటు జెట్‌ విమానాలకు అవకాశం కల్పించినపక్షంలో భారత్‌లో బిజినెస్‌ జెట్స్‌ద్వారా మంచి వాణిజ్యం జరుగుతుందని, ఆర్థికవృద్ధికి మంచి అవకాశం ఉందని అభివృద్ధిపరంగా మరింత క్రియాశీలక పాత్ర పోషిస్తాయని అన్నారు.